**SZABÁLYRENDSZER**

**A CSAPAT ÖSSZEÁLLÍTÁSA**

1. A nevező csapatok 2-8 fősek lehetnek. A csapattagok felé az egyetlen kritérium, hogy legalább egy csapattagnak (a kapcsolattartónak) be kell töltenie a 18. életévét. Egy ember csak egy csapatnak lehet a tagja.
2. A csapattagok névsorát a nevezéskor kérjük, de ez speciális esetekben (pl. az egyik csapattag akadályoztatása esetén) a versenyt megelőzően e-mailben módosítható.
3. A versenyen legfeljebb 100 csapat nevezését tudjuk fogadni.

**NEVEZÉSI DÍJ**

1. Nevezési határidő: 2022. 05. 22. éjfél
2. A csapatok nevezési díjat fizetnek, melynek összege csapatonként 11 000 Ft.
3. A nevezési díj tartalmaz 1 db kakast (4,5-5 kg), 1 db sörpad szettet, tűzifát, terítőt, kukászsákot, illetve minden résztvevő számára belépőt az esti koncertre.
4. További sörpadszett kérhető 2000 Ft áron.
5. A nevezési díj nem tartalmazza a bográcsot, az egyéb alapanyagokat és a konyhai felszereléseket és eszközöket (vágódeszka, fakanál, tálak, stb.), melyeket a résztvevőknek maguk kell biztosítaniuk.
6. A nevezési díjat kérjük, a jelentkezéssel együtt befizetni személyesen készpénz formájában (Bagoly Gasztrokult Élménytér, 7695 Mecseknádasd, hrsz.: 277.) vagy átutalással 2022. 05. 29-ig.

Az utalás adatai:

* Kedvezményezett: Mecseknádasd Open Nonprofit Kft.
* Számlaszám: 50300185-15100993
* Közlemény: csapat neve + „főzőverseny nevezés”

**FŐZÉS**

1. A főzőverseny során mindenkinek kakaspaprikás ételt kell elkészítenie.
2. A szervezők biztosítanak egy alap kakaspaprikás receptet, mely csak egy ajánlás. Lásd mellékletek.
3. Minden csapat dolgozhat a saját receptje alapján és bármilyen további alapanyag felhasználható.
4. Főzőcsapatonként egy étel indítható a versenyen.
5. A főzés 14:00-kor kezdődik ünnepélyes tűzgyújtással és 17:00-ig tart. Az ételeket a fesztiválon kell elkészíteni, ügyelve a hatályos higiéniai előírásokra.
6. A főzőverseny során csak és kizárólag tűzifa használható, melyet a szervezők biztosítanak. A PB gázpalack használata nem engedélyezett!
7. A Résztvevő vállalja, hogy az elkészült ételek ételmintáját a rendezvényt követő 72 óráig megőrzi.
8. A szervezők a részletes receptet elkérhetik a nyertes csapatoktól.
9. A Résztvevő hozzájárul továbbá, hogy a leadott receptet a Szervező saját és/vagy a rendezvénnyel kapcsolatos egyéb kiadványban, interneten publikálja.
10. A főzéshez a szervezők 1 db 4,5-5 kg-os kakast, tűzifát, valamint 1 sörpadszettet biztosítanak. Az egyéb eszközökről (vágódeszka, fakanál, tálak, stb.) a versenyző csapat magának gondoskodik. Az ételek kiosztásához és elfogyasztásához szükséges tányért és evőeszközöket szintén a szervezők biztosítják.
11. A kakasok egységesen 4,5-5 kg súlyúak, a szervezők és a beszállító a legnagyobb mértékben törekszenek arra, hogy egységes méretű kakasok kerüljenek kiosztásra.
12. A kakasok átvehetők a verseny napján, 2022. 06. 05-én, 13:00-tól a főzőverseny erre kijelölt helyszínén.
13. Hűtőkapacitást és áramot biztosítani nem tudunk!

**ZSŰRIZÉS**

1. A zsűrizés 17:00-tól veszi kezdetét addig, amíg a két zsűri végig nem kóstolta minden csapat ételét.
2. Az értékelés során az alábbi szempontokat vesszük figyelembe: 1. Az étel íze 2. A minőség 3. A mennyiség megfelel-e a csapatnak (nem több, nem kevesebb) 4. Az ötletesség 5. Az egyediség 6. Ízlik-e a zsűrinek. Minden kategóriára maximum 5 pont adható (1-legkevésbé; 5-legjobb); így összesen 30 pont nyerhető.
3. A verseny végén 3 db fődíjat osztunk ki; illetve további 5 kategóriában hirdetünk nyertest. Ezek: a legvidámabb csapat; a legfiatalabb csapat; a legidősebb csapat; a legmesszebbről jött csapat, a legötletesebb csapat.

**BÜFÉ, KITELEPÜLÉSEK**

1. A rendezvény ideje alatt a büfé szoláltatást a Bagoly Gasztrokult Élménytér biztosítja. A Mecseknádasd Open Nonprofit Kft. a büfé teljeskörű szolgáltatásával a Mecom-Inn Kft-t bízta meg.
2. A szervezők lehetőséget biztosítanak egyéb kitelepülési lehetőségekre, melyért a nem mecseknádasdi székhelyű vagy telephelyű vállalkozásoknak helypénzt kell fizetniük.
3. Résztvevő sörcsapot a rendezvény területére nem hozhat be, saját használatra sem üzemeltethet.

**SZERVEZÉS**

1. Az esemény főszervezője a Mecseknádasd Open Nonprofit Kft.
2. A Szervező a rendezvény megtartásához szükséges általános hatósági engedélyeket beszerzi.
3. A Szervező kijelenti, hogy a Résztvevő által jelen dokumentumban önként megadott személyes adatait, információkat az adatvédelmi szabályok tiszteletben tartásával saját maga kezeli, azokról számítógépes nyilvántartást vezet, melyekhez csak olyan személy fér hozzá, akinek az munkaköri kötelezettsége.
4. Amennyiben a jelentkezés és a részvételi díj befizetése határidőig megtörténik, de a Szervező helyet helyhiány miatt már nem tud biztosítani, a befizetett összeget a Résztvevő számára kamatmentesen visszafizeti!

**VIS MAIOR**

Amennyiben 2022. május 15. és június 4. között a COVID-19 vírushelyzet vagy egyéb előre nem látható esemény miatt olyan korlátozás lép érvénybe, ami nem teszi lehetővé a főzőverseny megrendezését, úgy a befizetett díjak 50 %-át utaljuk vissza!

**TIPPEK, TRÜKKÖK**

1. Készíts elő mindent a főzéshez (alapanyagok, edények, víz, fakanál, kés stb)!
2. Ha az alapanyagokat előkészíted, használd az előkészített szemeteszsákot is!
3. Gondoskodj arról, hogy ne veszélyeztesd a tűzzel se a többieket, se a környezetet! Készítsd elő az oltóvizet!
4. Rakj tüzet!
5. Kérdezz, ha nem tudsz valamit!
6. Igénybe vehetsz külső segítséget is.
7. Segíts azoknak, akik még nálad is tanácstalanabbak!
8. Nevezd el az ételedet, találj ki hozzá hagyományt, legendáriumot!
9. Készítsd elő a receptet is, hátha a szervezők elkérik!
10. Vigyázz a titkos receptedre, nehogy a versenytársak lessenek!
11. Ha kész vagy, először hagyd, hogy a zsűri kóstolja meg a főztödet!
12. Ne bántsd a zsűrit, ha kritikus megjegyzést mond, vagy jegyez fel! Biztos segíteni szeretne csak.
13. Edd meg, amit főztél!
14. Ne feledd! Azok az emberek, akik szeretnek enni, mindig a legjobb emberek!
15. Pakolj el magad után és oltsd el a tüzet!
16. Ne hagyj szemetet!

A Résztvevő a vonatkozó jogszabályokat köteles betartani és betartatni, valamint az általa okozott károkért anyagilag felel. Esetleges jogvitában a felek a Pest Megyei Bíróság illetékességét magukra nézve kötelezően elismerik. A Résztvevő tudomásul veszi továbbá, hogy a fent említett feltételek mellett vesz részt a fesztiválon, melyek betartását a Szervező a rendezvényen ellenőrizheti, a fent részletezett szabályoktól való eltérés esetén a versenyről kizárhatja, a rendezvény területéről kártérítési igény bejelentése nélkül eltávolíthatja!

**KÖTELEZŐEN CSATOLANDÓ MELLÉKLETEK A JELENTKEZÉSHEZ:**

* A részvételi díj befizetését (átutalását) igazoló bizonylat másolata határidő: 2022. május 29.
* Felelősség nyilatkozat.
* Egészségügyi nyilatkozat.

**ELÉRHETŐSÉG, INFORMÁCIÓ**

A nevezéssel, versenyzéssel kapcsolatos egyéb kérdésekkel nyugodtan keressétek a szervezőket!

Pintér Réka⏐turizmus@mecseknadasd.hu⏐+36 30 591 3347

Jelentkezésemet a fenti feltételek elfogadásával adom be, a leírtakkal teljes mértékben egyetértek, azokat magamra nézve maradéktalanul tudomásul veszem és betartom.

*Sok sikert kívánunk!*

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Résztvevő aláírása

**FELELŐSSÉG NYILATKOZAT 2022.**

**Csapatnév: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ételért felelős személy neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Felelős személy címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mobiltelefonos elérhetősége a rendezvényen: +36 \_\_ 0 / \_\_ \_\_ \_\_ \_\_ \_\_ \_\_ \_\_**

• Teljes felelősségem tudatában kijelentem, hogy az általam kóstoltatásra kínált ételekről az előírásoknak megfelelően élelmiszermintát teszek el. A közfogyasztásra kerülő élelmiszer előállításánál, kínálásánál a teljes időtartama alatt a helyszínen tartózkodom.

• Felelősséget vállalok az általunk készített élelmiszerek fogyasztásával kapcsolatos mindennemű élelmiszer higiéniai feltételéért, valamint ezen termékek fogyasztásának alkalmasságáról.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Felelős személy aláírása

**EGÉSZSÉGÜGYI NYILATKOZAT 2022.**

**Csapatnév: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nyilatkozó személy neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Teljes felelősségem tudatában kijelentem, hogy a főzőcsapat egyik tagja sem semmilyen jellegű heveny fertőző betegségben nem szenved, továbbá kötelezem magam arra, hogy ha magamon, vagy velem közös háztartásban élő személyen az alábbi tünetek valamelyikét észlelem, akkor a főzőversenyen nem veszek részt, illetve az étellel kapcsolatos bármilyen jellegű tevékenységet nem végzek:

• sárgaság,

• hasmenés,

• hányás,

• láz,

• torokgyulladás,

• bőrkiütés,

• egyéb bőrelváltozás (a legkisebb bőrgennyesedés, sérülés is),

• váladékozó szembetegség, fül- és orrfolyás,

• igazolt COVID-19 fertőzés vagy annak alapos gyanúja.

Tudomásul veszem, hogy fenti kötelezettségvállalásom járványügyi érdekből a rendezvényen részt vevő

emberek egészségének megóvása érdekében történik.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nyilatkozó személy aláírása